open-index/open-wikipedia-markdown huggingface dataset:
Papa Cidy

Musical artist

**Papa Cidy** (yazaalibwa nga **Hamidu Sekyeru**, 8 Ogwokusatu 1986) Munnayuganda, muyimbi era akwasaganya eby'okufulumya ennyimba.  Papa Cidy ayimba mu lulimi Oluganda, Olungereza n'Oluswayiri. Ye mumyuka w'omukulembeze wa situdiyo efulumya ennyimba mu Uganda eya Leone Island.

Papa Cidy ye kenyini agamba "Ndi mwetegefu okusanyusa buli kyonna ekiri ku nsi."

## Emirimu gye mu kisaawe ky'okuyimba
Papa Cidy yegatta ku Leone Island ng'omutunzi w'ebyambalo mu 2009.  Yali y'akamaliriza okulikoodinga oluyimba lwe olw'atuumibwa "Tolina Kisa".  Omukulembeze wa situdiyo Jose Chameleone bweyawulira amaloboozi ago, yasalawo nti ekitone kya Cidy ky'ali ky'ononebwa mu kutunga*.* Cidy ne Chameleone balikoodinga oluyimba bombi olw'akakasa okuyitamu kwa Papa Cidy okunene. Omugogo guno gw'afulumya ennyimba omwali "Joselina", "Daniella", "Meeme Katale" ne "Nishike Mukononi".

Okugyako ennyimba z'ebayimba bombi ne Chameleone, Cidy afulumiza ennyimba ezize nga "Your Name", "Ba Mugumu", "Fuse", "Akazinga" ne "Noonya". Oluyimba lwe olw'akwatayo okuva mu 2012, "Evalina" telukoma kubeera mutwe gwa alubaamu ye eyasooka, wabula lw'alondebwa mu mpaka za Global Rockstar eza 2014.

Mu Gwomunaana 2014 Cidy yateeka wamu alubaamu ye eyasooka eya, Evalina, eyali ku mikutu gya iTunes  ne Spotify. Mu kaseera katono nnyo nga yakafulumya alubaamu ye, yakolayo ennyimba bbiri omwali "Daniella" nga yayimba ne Jose Chameleone ne "Nkubira" nga yayimba ne MC Norman, nga zombi zaali ku mikutu gya iTunes ne Spotify.
Mu Gwekkumi, Cidy yateeka wamu ennyimba ze ezaali zisigalidde nakola alubaamu endala eyayitibwa *Nkwata*, era nga ly'elinnya ly'oluyimba lwe olwasooka. "Nkwata" lwe luyimba olw'ava mu "Nishike Mukononi", naye oluvanyuma lw'agatibwa n'eluyimbibwa ne Jose Chameleone mu 2014 era n'elinnya n'elikyusibwa.

 
Mu 2022, Papa Cidy yegatta ku Sage Music, ekitongole ekikwasaganya abayimbi ekiri ekya Australian based artist management service. Ettabi ly'ekitongole kya Sage lisangibwa mu Kigali, Rwanda era nga kirabirira abayimbi abawerako okuva mu East Africa. Wansi wa manegimenti empya, ensi yakutandika okulaba Papa Cidy mu kitangaala ekigya era nga wa kutuuka ku butuuti n'abawuliriza beyali tatuuka ngako. Mu 2022, Papa Cidy y'afulumiza oluyimba olupya ne Spice Diana, Nze Wuwo nga 15 Ogwokuna, 2022.

## Eby'okutunga
Papa Cidy takoma ku kumanyika mu kuyimba kwokka wabula alina edduuka ly'engoye eliyitibwa "BAKNA" elitunda engoye z'abaseleebu. Gyebuvuddeko yatunga esaati okuva mu bendera ya Uganda mu kujjaguza ameefuga ga Uganda. Esaati eno yayatiikirira nnyo Jose Chameleone bweyagyambala mu Uganda comedy store nga 21 Ogwomwenda 2019.

## Ebijuliziddwamu
Emmunyeenye

**Emmunyeenye** (kisigalirayo mu bungi), kintu kya mu bwengula ekikolebwa ebintu nkuyanja ebiri mu ngeri y'ekire, nga kikwasibwa wamu n'amaanyi gaakyo ag'obutonde. Emmunyeenye esinga okuba okumpi n'ensi y'Enjuba.

Endala nkuyanja zirabwa n'amaaso mu biro, wabula olw'okubanga zibeera wala okuva ku nsi, ziba ng'enfo z'ebitangaala ezitajjulukuka. Emmunyeenye ezisinga, zaagabanyizibwamu ebitundu omuli *Ezirabika* n*'Ezitalabika,* wabula ezo ezikira ku ndala mu kwaka ziba n'amannya ageetongodde. Abakugu mu by'emmunyeenye bazze bakuŋŋaanya ebiwandiiko ku mmunyeenye eziba zivumbuddwa awamu n'okuzituuma amannya. 

## Obungi bwazo
Obwengula obulabikako bulimu mmunyeenye eziteeberezebwa okuba eyo mu buse, gamba, 1022 ku 1024 (ennamba za waggulu zooleka emiwendo gya zeero ezongerezebwa ku 10), nga ziri mu bibinja. Ekibinja mwe tuli, *Milky Way* omuli n'enjuba, mulimu mmunyeenye 4,000 zokka ezisobola okulabwako n'amaaso*.*

## Engeri gye zeetonda
Obulamu bw'emmunyeenye ezeekola buli olukya, butandika singa wabaawo okweyongera kw'amaanyi g'obutonde mu kire ekirimu emikka gi Kitondekamazzi ne Helium; nga mwetabiseemu n'ebintu ebizitozito. Obuzito bw'ekire ekyo bwe busalawo okukyukakyuka kw'emmunyeenye n'enneeyisa yaayo mu dda. Emmunyeeye eba eyaka mu biseera w'ebeerera ennamu olw'okwabika kw'obuziba bwa Kitondekamazzi, obukola Helium munda mwayo. Kigireetera okufulumya amaanyi (g'ebbugumu n'ekitangaala) agagibaamu, ne gasaasaana mu bbanga.Enjeru n'eza bbululu ziba nvubuka kyokka eza kyenvu oba emmyufu ziba zinaatera okusaanawo.

## Enfa yaazo
Nga enkomerero y'obulamu bw'emmunyeenye, kungulu kwayo kufuuka ekintu ekikalirire: ekikka ekyeru, omutali maanyi gamala — oba bwe gabaamu, gakola *Ekinnya Ekiddugavu.* Enkolagana y'obuziba bw'emmunyeenye n'ebisigalira byazo, kyenkana bifuuka ebipooli by'obutonde ebizito okukira ku *Lithium*.

Okufiirwa obuzito, oba okwabika kw'emmunyeenye; kuzzaawo ebintu ebijjudde ebirungo nga bwe biba byali okusooka. Bino bisunsulwa nate, ne bifuuka emmunyeenye empya. Abakugu basobola okuzuula ebikwata ku mmunyeenye — obuzito, emyaka, ebirungo, enkyuka, obuwanvu bw'eyo gy'eba, n'etambula yaayo okuyita mu bbanga nga beetegereza ekitangaala ekigivaamu, entangalijja, n'okuseetuka kwayo mu kifo w'eba yabeeranga.

## Enkolagana n'ebirala
Emmunyeenye zisobola okussaawo enkola y'okwetooloolerwaŋŋanwaako n'ebintu by'omu bwengula ebirala, ng'era bwe kiri ku sseŋŋendo n'emmunyeenye endala, eziba n'enkola eno emirundi ebbiri oba okusingawo. Emmunyeenye bbiri bwe ziba n'enkola ezo nga ziriraanaganye, enkwatagana mu maanyi gaazo ag'obutonde eyinza okukosa enkyukakyuka zaazo eziddirira. Zisobola okukola ekibangirizi ky'amaanyi g'obutonde, okugeza, ekibinja ekinene oba ekkuŋŋaaniro lyazo.

Ebisingawo: Emmyanso: The Illumination
Ragga Dee

**Ragga Dee**, yazaalibwa era natuumibwa **Daniel Kazibwe**, Munnayuganda, muyimbi era munnabyabufuzi. Yesimbawo mu kifo ky'abwa Mmeeya wa Kampala mu kulaonda kwa bonna okwa 2016. Mu kaseera kano, Ragga Dee akola ng'omu kubakwasaganya kateeba n'okuzannya ffilimu ng'akiikirira okuzannya katemba ne firimu mu kimanyikiddwa nga Private Sector Foundation Executive era nga ye sentebe w'ekitongole ky'ebyobuwangwa ekya National Culture Forum.

## Obuto bwe ne mu kisaawe ky'okuyimba
Dee yazaalibwa mu 1968 eri George William Kyeyune. Omulimu gwe ogw'okuyimba yagutandika mu 1988. Enyimba ze zetobeseemu enkola ez'enjawulo omuli reggae, ragga, hip-hop, ne Lingala.  Yali muyimbi wa Ragga ow'omwaka mu mpaka za Pearl of Africa Music Awards mu 2004 ne 2005 era n'awangula ekya vidiyo esinze mu 2006. Alina Alubaamu 18. yafuna ettutumu mu myak gya 1990 n'enyimba nga *Bamusakata* ne *Mukwano* nga akyali omu ku kibiina kya Da Hommies. Awangudde Awaadi y'omuyimbi wa Ragga ow'omwaka asinze eya Pearl of Africa Music Award ne Awaadi y'omuyimbi omusajja ow'omwaka asinze era nga kino kyawandiikibwa ne ku BBC. Mu 2005 Alubaamu ye eya reggae yawangula ekya Alubaamu esinze mu awaadi ya Golden Awards mu Uganda.

## Ennyimba ze y'ayimba

* Ndigida
* Parliament
* NO. 9
* Cissy
* kabonge kko
* Mbawe
* Oyagala cash

Sirikawo baby nga yaluyimba ne. Mention Summer
 "Mpeta"

## Ebijuliziddwamu

## Ebijjuliziddwamu eby'ebweeru wa Wikipediya

* "Njakuwangula olw'okaano lw'obwa Mmeeya wa kampala ne bitundu 65 ku buli kikumi - Ragga Dee"
DJ Mavious

**Enock Mukiibi** (yazaalibwa nga 6 Ogwomukaaga 1991) nga amanyikiddwa nga **DJ Mavious** (Omwana w’eka) Munnayuganda omuwandiisi w'ennyimba awangalira mu USA, mukubi w'abivuga era DJ.

## Emirimu bye
Ku myaka 14, yayingira mu kisaawe ky'okuyimba nga DJ akola ku bubaga bw'awaka, n'emikolo egyenjawulo mu USA mu ntandikwa y'emirimu gye.  Mu 2018 yatandika okuwandiika ennyimba n'okuyimba nga yamanyika nnyo olw'ennyimba ze nga Bantuma, Kakuba, Boss n'endala nnyingi.

## Ennyimba ze y'ayimba
 

## Ebikwata ku bulamu bwe
DJ Mavious yazaalibwa mu Kampala, yasomero ku Hilltop Academy, Shimoni Demonstration School naye oluvanyuma y'atwalibwa mu USA ku myaka 14

## Ebijuliziddwamu

## Ebijuliziddwamu eby'ebweru wa Wikipediya

* Sisinkana Mavious, Munnayuganda awangalira mu US nga DJ awanika bendera ya Uganda mu bwengula
* DJ Mavious enzalwa ya Uganda ayakayakanira ku siteegi y'ensi yonna
* Omwana Weka Dj Mavious’ ‘Bantuma’: Everything We Know About New Song .
* Omwana Weka Dj Mavious afulumya vidiyo y'oluyimba lwe ‘Bantuma’  Gilabire wano!
Stecia Mayanja

**Stecia Mayanja**  gwebakazaako erya Faridah munayuganda azannya firimu, okuyimba wamu n'okuzannya katembang'alina akakwate ku kibiina kya Golden band. **Stecia Mayanja** atera kuyimba mu lulimi luganda ssaako n'oluzungu. Yaliko mu kibiina kya 'Eagles Production Band' nga tanaba kugenda mu kyebayita Golden Band, nayo gyeyava oluvannyuma.

## Emirimu gye
Alina ennyimba nga;  'Equalizer', 'Game Over' ne  Kawompo  ng'era esira yaliteera kukuyimba oba okukola muziki ng'ali yekka . Stecia Mayanja muzannyi wa katemba wamu ne firimu z'ebinayuganda kuba abadde mu buzannyo obulagibwa ku ttivi nga *'[[:en:The_Honourables|The Honourables]]' mu mwaka gwa* 2017 ng'era azannye ne mukebayita; 'Stecia and the House Girl' oba Stecia n'omukozi w'ewaka.

## Obulamu bwe
Stecia Mayanja Yali yafumbirwa Abbas Mubiru mu mateeka ng'ono yali akolera Dubai. Wabula oluvannyuma yatandika okwagalana n'eyali omukwanaganya we oba maneja mu kibiina kya Golden band ng'ono baali bamuyita Bashir Bogere. Wabula oluvannyuma yafunamu obutakaanya n'abaali bakulira ekibiina kino abaagala nga bwebaali tebakyetaaga mirimu gye oluvannyuma lw'akabanga .

## Muziki we

### Obutaambi

* Kantinti (1930, EP)
* Mulamuzi (2015)
* Wafuka Mulamuzi (2015)
* Figure (2016)
* Alintwala (2022)

### Ng'ali yekka
1. Kantinti

2. Equalizer

3. Kawompo

4. Ssilinda bide

5. Mwami wange

6. Sisuubila

7. Kabalagala

8. Ekilango

9. Mutima

10. Tuli Mumpaka

11. Kantinti Uganda music Dj Din

12. Tulimumpaka

13. Sirinda Bide New Ugandan music 2011 Dj Din

14. Tulimumpaka New

15. Sirinda Bide

16. TULATUTESE

17. Sisubira 

18. Wafuuka Mulamuzi

19. Ekirango

## Engule oba Awaadi

### Byebamulonzeemu

* Mu mwaka gwa 2016 ku mikolo gya Uganda Entertainment Awards - Omuyimbi omukazi eyali asinga.
* Mu mwaka gwa2016 ku mikolo gya 5th Prestigious HiPipo Music Awards - Omuyimbi omukazi eyali asinga.
* Mu mwaka gwa 2017 ku mikolo gya  Prestigious HiPipo Music Awards - Omuyimbi omukazi eyali asinga.

## Laba ne

* Muziki wa Uganda 
* Olukalala lw'abayimbi ba Uganda
Sister Charity

**Sister Charity**  nga amannya gge amatuufu ye Kobutungi Charity munayuganda omuyimbi okuva mu bigwanjuba bwa Uganda nga kuno kw'ateeka n'okukola ku mukutu gwa ttivi. Awereza pulogulaamu y'okumakya gyebayita 'Sisimuka' ku mukutu gwa TV West  nga gunoi gusinziira mu disitulikiti y'e Mbarara mu ggwanga lya Uganda. Asinga kumanyikwa olw'oluyimba lweyayimba mu mwaka gwa 2001 lwebayita  'Grade'. Asinga kuyimba mu lulimi lwe olw'enzaalirwana Orunyankole, nga kuno kw'ateeka oluganda wamu n'oluzuungu. Yateekebwa kulukalala lw'abayimbi abaali basinga nga bava mu bugwanjuba bwa Uganda nga kuno kwekuli; Juliana Kanyomozi, Ray G, Angella Katatumba ne Toniks ku  mukutu gwa Hi Pipo.

## Emirimu gye
Yatandika okuyimba ng'ali mu kibiina kyebaali bayita TYE 

(Train the youth effort) band mu mwaka gwa 2000. Charity  yeegata ku kibiina kyebaali bayita 'Rays Band' nga Rasta Charz yeeyali nannyini kyo, ng'eno gy'ayimbira. Alina ky'ayongedde ku pulojekiti gyebayita 'Am A Ugandan project' ng'ayisa obubaka mu luyimbva lwe lwebayita ” Ndi Omunya Uganda” oluyimba lweyakuba ne Santana gw'akola naye ku mukutu gwa TV West, nga naye muyimbi.

Sister Charity alina entaambi mwenda nga kuno kuliko lwebayita; 'Grade', Omufumbo, 'Pound', 'Choice', Nkyalimbooko, Jambuura n'endala nnyingi. Ennyimba zino ezisinga ziri mu lulimi lw'ewaabwe  Orunyankole, nga kuno kw'oteeka endala eziri mu luganda ssaako n'oluzungu.

Ayimbiddeko ku siteegi okubadde abayimbi abaamannya okuva mu Uganda nga;Nicky Jizzy Dr. Jose Chameleone, Prossy Kankunda, Gravity Omutujju n'abalala bangi

iMu mwaka gwa 2011, Sister Charity  yalangirirwa ng'eyali omuwereza wa pulogulaamu gyebayita 'Sisimuka' ku ttivi edukannyizibwa kampuni ya Vision Group gyebayita  TV West mu disitulikiti y'e Mbarara ng'eno gy'akolera n'okutuuka kati.

## Obulamu bwe
Yazaalibwa ng'enaku z'omwezi 7 mu mwezi ogw'omukaaga mu mwaka gwa 1980 tnga bazadde bbe bebaali omwaki n'omukyala Enoth Buriita mu famire eyali ey'abaana 6, nga ye yeyali adirira asembayo. Yasomerako ku Rweibaare Primary school gyeyava okugenda ku Rweibaare Secondary school, oluvannyuma n'agenda ku Train The youth Effort (TYE)okwongera ku by'okusoma kwe, ate oluvannyuma neyeegata kutendekero lya Mbarara Business School (MBI) gyeyafunira dipulooma mu by'okubala ebitabo ng'eno yali ya kitongole kya Uganda ekivinaanyizibwa ku bibuuzo ekya UNEB. Yafumbirwa eyali omusomesa we oba eyamuyigiriza Rasta Charz, naye oluvannyuma nebaawukana mu mateeka mu mwaka gwa 2013 ng'agamba taweebwa kitiibwa mu bufumbo bwe.

## Muziki we

* Grade
* Choice
* Nsasira
* Pound
* Nkyalimbooko
* Omufumbo
* Ekyoyine
* Zaara with Rub'een

## Engule oba awaadi

* Ever Green - Omuyimbi okuva mu bugwanjuba eyali ow'omwaka gwa 2014
* Ku mikolo gya PAM Awards (Pearl Of Africa Music Awards) - Omuyimbi okuva mu bugwanjuba eyali ow'omwaka gwa 2005 - Grade
* Ku mikolo gya Radio West Annual music festival - Omuyimbi w'omwaka gwa 2004
* Radio West Annual music festival - BOmuyimbi w'omwaka gwa 2003
* Bell lager achiever award western region, 2003
* Radio West Annual music festival - Omuyimbi w'omwaka gwa  2002
Canary Mugume

**Canary Mugume**  munayuganda akola nga munamawulire, ng'asinga kukola mawulire gakunoonyereza ku mukutu gWA ttivi ya NBS TV, wamu ne ku pulogulaamu gyebayita Léo Africa Young Emerging Leaders Program Fellow. Alipoota zze ez'okunoonyereza zisinga kubeera mu byansonga zigenda mu maaso oba ez'obuliwo mu ggwanga, ezinyigiriza eby'enfuna, wamu n'eziri mu bantu.

## Obulamu bwe
Mugume yakulira mu bitundu by'omu disitulikiti y'e Mbarara eby'enjawulo mu Uganda. Yasomera pulayimale ye ku Mbarara Municipal Primary School, Mbarara Secondary School ne Lutembe International School gyeyasomera siniya. Mugume alina diguli mu by'empuliziganya ne tekinologiya 'degree in information technology and computer engineering' okuva kutendekero lya International University of East Africa. Alina ne satifikeeti mu by'okukola ku mikutu gya ttivi, n'okutendekebwa okuva mutendekero lya U.S. Agency for Global Media, satifikeeti mu by'amawulire oba 'New Trends in Journalism' okuva kutendekero lya Institute for the advancement of journalism, ne satifikeeti mu bya Digital Media Training okuva kutendekero lya U.S Agency for Global Media.

## Omulimu gw'eby'amawulire
Mugume yatandika okukola omulimu gw'amawulire ku ;mukutu gwa Radio West mudisitulikiti y'e Mbarara  ng'eno gyeyali asomera amawulire agaali gakoleddwa okusannyusa abaanaokuva ku myaka mukaaga paka ku myaka 13. Ng'akuasomera ku Mbarara high school, yatandikawo olupapula lw'esomero olwali olw'amawulire,ng'oluvannyuma baamuwa akatuuti kweyali ng'agasomera mu biseera by'abaana nga bakungaanye. Yakolerako ne ku mukutu gwa ttivi gwebayita Channel 44, ate ng'eyali ayiga ku gwa Urban TV, nga gino gyonna giri mu Uganda. Esaawa eno gwebaloopera eby'ensonga z'ekirwadde kya COVID-19 ku NBS TV. Yeeyali aasoma amawulire oba 'coronavirus' mu mwaka gwa 2019, ng'era y'awereza n'ebyali bikwatagana ku bulwadde bwa 'coronavirus' nga bibo byali bitera okubeerayo buli kawuungeezi.

Yaawereza ne pulogulaamu y'eby'obufuzi ku lwomukaaga ebeera ku mukutu gwa leediyo gwebayita Nxt Radio, gyebayita; "The Big Talk". Yalina n'omuko gw'awandiika mu lupapula lwebayita 'Nile Post news portal' buli  wiiki nga guno baguyita ‘My Parting Shot.’

## Byeyatadikawo
Y, ku mikolo gya Abryanz Style and Fashion Awards mu mwaka gwa 2014.
Fort Lugard, Kampala

**<big>Fort Lugard</big>**  kigo era kkaddiyizo lya bintu eriri mu kibuga Kampala Uganda era kye kifo ekyasoomu Abafuzi b'amatwale mwe baasinziiranga okukulembera ettwale lya Uganda. Ekifo kino oluvannyuma kyatwalibwa Obwakabaka bwa Buganda kyokka Pulezidenti Amin bwe yajja yezza ettaka kwe kiri era n'aligabira aba Uganda Muslim Supreme Council .

## We kisangibwa
Ekigo kino kisangibwa ku luguudo lwa Kampalamukadde (Old Kampala Road ku lusozi Kampalamukadde nga kitunudde mu ssomero lya Old Kampala Primary School era nga kiriraanye omuzikiti gwa Uganda national Mosque. Ennamba ekizimbe kino kwe kitundde ziri 0.3170472364181185N, 32.56789748465698E(Latitude:0.3170472364181185, Longitude: 32.56789748465698).

## Ebyafaayoo byakyo
Mu 1908, ekkaddiyizo eryasooka kigambibwa nti lwe lyaggulwawo mu kigo kino ekya Fort Lugard. Oluvannyuma ekkaddiyizo lino lyasengulwa okuva ku Fort Lugard ne lizzibwa e Makerere mu 1942. Ekifo kya Fort Lugard kyazimbibwa Sir Frederick Lugard eyasooka okubeera omukulu wa Gavumenti ya Bungereza enkuumi mu Uganda nga yakizimba mu 1890. Lugard yali mujaasi wa Bungereza, Omulambuzi eyabuna Africa, era omufuzi w'amatwale. Okuva mu Gwekkumineebiri nga 26, 1890 okutuusa mu Gwokutaano 1892, Lugard yasindikibwa kkampuni ya Imperial British East African Company(IBECO) okujja e Uganda okubeera munnamagye akulembera Uganda. Ku kizimbe kye kimu Lugard kwe yawanikira bendera ya Bungereza eya Union Jack, ng'akabonero okulaga nti Uganda yali efuuliddwa ettwale erikuumibwa Bungereza. Era okumala emyaka egiwera, ekigo kino kye kyali ekizimbe kya Gaviumenti ya Bungerza mu enkuumi mu Uganda.

Kyasooka kuba ku bugazi bwa yiika 12 oluvannyuma ezaafunzibwa ne zifuuka 10. Ekifo kino kyamenyebwako ettundutundu lyakyo mu kuzimba omuzikiti omukulu ogwa Uganda National mosque wansi wa Uganda Muslim Supreme Council ku ttaka eryabaweebwa Pulezidenti Idi Amin.

## Laba na bino
Uganda Museum

## Ebijuliziddwa


## Ebijuliziddwa okuva ebweru wa Wikipediya

* Fort Lugard
Exodus (omuyimbi)

**George Lubega Timothy** yazaalibwa nga 8, Ogwomukaaga mu 1990 nga munayuagnda oomuyimbi gwebamannyi nga **Exodus** erinya ly'okusiteegi. Yatandika okuyiba mu 2004  n'oluyimbalwe olwakwata abantu omubabiro lwebayita "Ganja Man".

## Obulamu bwe
Exodus yakuzibwa maama we yekka eyafa ng'alina emyaka 10 egy'obukulu.Yatwalibwa kitaawe eyalina abakazi abangi ng'alina bweyalina emyaaka 12. Exodus yalina okwegata ku kunguudo za Kampala oluvannyuma lw'okubeera nga yagaanibwa kitaabwe eya mukuba nga nekimukosa ne mu birowoozo.
Ku myaka 12 mu 1996, yatandika okulya mu kasasiro, okunywa enjaga okunuusa amafuta n'okusala ensawo kimuyambye okubeezaawo obulamu bwe mu Katwe, ku luguudo lwa Dewinton ne mukatale ka Owino gyeyali asibuka. Mu 2001, yalekulira eby'okubeera kunguudo n'agenda e Nakulabye mu Kiyaaye ng'eno ye ne mukwano gwe, Dan Kimuli, baatandika obulamu obupya .

Yali Kimuli eyateesa okukyalako mu kanisa y'omusuumba Robert Kayanja eyitibwa enjaga" Oluyimba luno lwafuuka lwatutumu mu kanisa, enkungaana  nakatabo ka Buzz.

## Emirimu gy'okuyimba

Oluvannyuma lw'okusisinkana omusuuba Kayanja  mu 2002, mu 2004 yafuuka omukulembezze era omuyimbi mu kwaya y'e kanisa. IGwali mwaka gwegumu Isaac Rucibigango (Rucci) mweyatwalira Exodus n'abalala babiri okwali; Bahati Nsereko ne Kenneth Tusubira, okutandikawo ekibiina ekiyitibwa Sauti band ekyalambula ng'amawanga g'omu Great Lakes region omuli amawanga nga Burundi, the DR.Congo, Ethiopia, Kenya, Malawi, Mozambique, Rwanda, Tanzania, Uganda ne Zambia

Yalambula Tanzania, Rwanda ne Kenya. Bweyali mu  Kenya mu 2007, yalekulira Sauti. IMu 2008, bweyafulumya oluyimba lwe olusooka abaali bagenda okuvuganya ku awaadi ya MTV Africa Music Awards n'awangula awaadi nnya eza Buzz teen awards. Yawangula ne awaadi za Groove awards ezisinziira mu Nairobi, Mu Pearl of Africa Music Awards; yawangula awaadi bbiri eza Olive gospel awards era n'ateekebwa ku lukalala lw'abaali bagenda okuvuganya ku awaadi y'abayimbi b'ennyimba z'eddiini eya All Africa Gospel Music awards mu London ng'omu ku bafirika abaali basinga okuyimba ennyimba z'eddiini.

## Obwanakyewa
Exodus akola ng'omuyimbi akulira n'omubaka ow'eddembe mu kibiina kya Irene Gleeson Foundation (IGF) ekirina amakanda mu bukiika ddyo bwa Uganda. IGF kitongole kyabwa nakyewa ekirabirira abaana abaalina abajaasi abasoba 10,000. Nga 19 Ogwounaana mu 2012, Exodus yategeka ekivulu mu Kampala, Uganda, mu Victoria hall eya woteeri ya Serena Hotel okukungaanya ssente okuyamba abaana b'ekibiina kya IGF. Exodus yasanyusa abantu n'abayimbi okwali; Isaiah Katumwa, Maurice Kirya, Isaac Rucci, G Way, Hum Kay ne Tabu Flo. Byonna ebyavaamu byagenda mu kibiina ekyo.

## Obulamu bwe
Exodus yawasa Brenda Mwanje.

## Awaadi nenkalala zebamutaddeko

## Ewalala w'oyinza okubijja

* Official Instagram
* YouTube Channel

## Ebijuliriziddwa
Omuzikiti gwa Uganda National Mosque

Omuzikiti gwa **Uganda National Mosque** gusangibwa ku kasozi Kampala mu kitundu kya Kampalamukadde (Old Kampala) mu Kampala, Uganda. Gwe muzikiti ogusinga obunene mu mawanga g'Obuvanjuba bwa Afrika. Okunoonyereza okwakolebwa mu 2014, kwalaga nti Abasiraamu mu Uganda batwala ebitundu 14% ku bungi bwa Bannayuganda. Ggwaggwa okuzimbibwa mu 2006, nga gutuuza abantu abatuuka mu 15,000 ne gwongerako abalala 1,100 mu kabanyi, Ate ku madaala kusobola okutuulako abantu abali eyo mu 3,500. Colonel Muammar Gaddafi eyali Pulezidenti wa Libya ye yazimba omuzikiti guno ng'aguwaayo ng'ekirabo eri Uganda, era ng'ekirabo eri Abasiraamu bonna mu Uganda. Uganda erina emizikiti mingi naye guno gwe gusinga obunene n'obuwanvu mu gyonna.

## Ebyafaayo byagwo
Okuzimba omuzikiti guno kwatandika mu 1972 era mu kusooka gwayitibwanga Old Kampala National Mosque. Okuguzimba kwayimirira mu 1976 ne kuddamu mu 2001.

Okuguggulawo mu butongole kwaliwo mu Gwomukaaga 2007 ne gutuumibwa **Gaddafi National Mosque**, era gwe guliko ofiisi enkulu ey'Olukiiko olukulu olutwala Obusiraamu mu Uganda olwa Uganda Muslim Supreme Council. Kyokka gwaddamu okutuumibwa "Uganda National Mosque" mu 2013 oluvannyumalw'okufa kwa Colonel Gaddafi kubanga Gavumenti ya Libya empya yali si nneetegefu kuguddaabirizanga ssinga gwali gwa kusigala mu linnya lya Gaddafi."

Omunaala gw'omuzikiti guno guliko amadaala 304 g'olinnya okutuuka waggulu.

## Ebifaananyi by'omuzikiti guno

## Laba na bino

* Gaddafi Mosque, Dodoma, Tanzania

## Ebijuliziddwa


## Ebijuliziddwa okuva ebweru wa Wikipediya
 

* Gaddafi National Mosque on YouTube
* Gaddafi National Mosque, Uganda Museum.
Eddwaliro lya Lubaga Hospital

**Eddwaliro lya Uganda Martyrs' Hospital Lubaga**, erimanyiddwa ennyo nga **Lubaga Hospital**, era nga lyasooka kuyitibwa **Rubaga Hospital**, lya bwannannyini, eritakolera kufuna magoba, lya bantu bonna nga liri mu Kampala, ekibuga ekikulu ekya Uganda.

## Gye lisangibwa

Eddwaliro lino lisangibwa ku kasozi Lubaga, mu Divizoni y'e Lubaga, mu bugwanjuba bwa Kampala. Liri kirommita nga 5.5 (ze mmayiro 3), okuva ku ddwaliro ekkulu erya Mulago National Referral Hospital. Era liri mmayiro 3 okuva mu kibuga wakati era Disitulikiti esingamu ebyobusuubuzi mu Uganda. Ennamba eddwaliro lya Lubaga Hospital kwe litudde ziri: 0°18'15.0"N, 32°33'10.0"E (Latitude:0.304167; Longitude:32.552778).

## Ebirikwatako

Lyatandikibwawo Ababiikira abaminsane aba Our Lady of Africa mu 1899. Kigambibwa nti ly'eddwaliro ly'Abakatoliki erisinga obukadde mu Uganda. Liri wansi W'essaza Ekkulu erya Kampala erya Eklezia Katolika era lirungamizibwa olukiiko olutwala ebyobulamu olwa Eklezia Katolika mu Uganda olwa Uganda Catholic Medical Bureau (UCMB). Eddwaliro lino likulemberwa bboodi erondebwa Ssaabasumba w'essaza Ekkulu erya Kampala. Eddwaliro lya Lubaga Hospital liddukanyizibwa ttiimu ey'enjawulo ekyusibwa bwe wabaawo obwetaavu. Lino era likola ng'eddwaliro eryeyambisibwa mu kusomesa abasawo naddala okuva ku ttendekero lya *Lubaga Health Training Institution* eririri ekinnya n'empindi.

## Ebirala ebirikwatako

We bwatuukira mu Gwekkumineebiri, 2019, eddwaliro lino lyalina ebitanda by'abalwadde 274, nga lisinga kuimirirawo ku ssente ezisasulwa abalwadde (83.3 ku buli 100) ateGavumenti ya Uganda n'ereetayo 1.4 ku buli 100. Olwo eddwaliro lyennyini, oabantu ssekinnoomu abaliwa n'omuutemwa okuva mu Eklezia naddala Essaza Ekkulu erya Kampala, ne bikola omutemwa gwa bitundu 15.3 ku buli 100.

Eddwaliro lya Lubaga Hospital lijjanjaba abalwadde abataweebwa bitanda 164,008 buli mwaka, bwe balwadde 450 buli lunaku,okuva ku Mmande okutuusa ku Ssande. Abalwadde 17,850 be baweebwa ebitanda ne bajjanjabirwa mu ddwaliro lino buli mwaka. Abaana 6,832 be bazaalibwa mu ddwaliro lino buli mwaka, ng'abakyala abalongoosebwa nga bazaala baweza ebitundu 25.6 ku buli 100.

## Laba ne bino
 

## Ebijuliziddwa

## Ebijuliziddwa okuva ebweru wa Wikipediya

* Rubaga Hospital To Fundraise for Neonatal Unit
* Lubaga Hospital belongs to the 11 biggest hospitals in Uganda in terms of workload
* Profile of Rubaga Hill
Ekkomera ly'e Makindye

**Makindye Prison** ly'ali kkomera lya Gavumenti ya Uganda eryali litwalibwa Gavumenti eryafuuka ekifo omwatemulwanga abaali bawakanya nga Gavumenti nga tebatwaliddwa mu mbuga z'amateeka mu biseera by'omukulembeze n'akyemalira, Idi Amin.

Ekkomera ly'e Makindye lyazimbibwa era ly'atandikibwa nga ekkomera ly'abantu babulijjo. Lyakyusibwa n'elifuuka ekkomera ly'amagye mu 1971 omukulembeze nakyemalira  Idi Amin mu buyinza. Mu buyinza bwe, Amin yatandika okukwata n'okusiba abaali abawakanya Gavumenti ye mu kkomera eryo.

John Kakonge, eyali Minisita w'ebyobulimi mu Uganda wansi wa Milton Obote, yatwalibwa mu kkomera ly'e Makindye ng'eno gyeyattibwa nga akawanga ke kamementulwa n'ennyondo. Abasibe bagambibwa nti okukola ekikolwa ekyo baali bakusonyiyibwa. Buli musibe yaweebwa ennyondo okukola nga munne bweyali akoze n'okukkiriza okwo.Alipoota ey'okubiri eyafulumizibwa y'agamba nti abasibe basimbibwa mu lunyiriri ne basindikirizibwa okukuba omuntu ali mu maaso..

* Bob Astles yasibibwa okumala sabbiiti kkumi namusanvu mu kkomera mu 1972, nakyusibwa okutwalibwa mu kkomera ly'e Luzira era n'atebwa mu 1985.

* Basil Kiiza Bataringaya yasibibwa mu kkomera lino nga tannattibwa mu 1972.

* Benedicto Kiwanuka yali munnamateeka wa Uganda nga yatulugunyizibwa, bamulaawa n'oluvannyuma n'ayokebwa mu Gwomwenda 1972.

Ekkomera lino likyaliyo e Makindye, Disitulikiti eliraanye ekibuga Kampala mu Uganda.

## Ebijulisiddwamu
Brian Aheebwa

**Brian Aheebwa** yazaalibwa ng'enaku z'omwezi 1 mu mwezi ogw'omusanvu mu mwaka gwa 1998, nga munayuganda azannya omupiira mu ttiimu ya KCCA FC mu liigi ya Uganda eyababinywera oba giyite Uganda Super League wamu ne ttiimu ya Uganda ey'eggwanga emannyikiddwa nga "Cranes", era nga muteebi.

## Obulamu bwe ng'omuvubuka
Ku myaka emito ddala yaliko ku somero lya St. John Bosco Seminary School, nga mu mwaka gwa 2014, yeegata ku akademi ebangula omupiira gyebayita  Mbarara Sports Academy  okutuusa mu mwaka gwa 2016.

## Kiraabu z'azze azaanyiramu

### Kiraabu ya Mbarara FC okuva mu mwaka gwa 2016 okutuusa omwaka gwa 2020
Aheebwa yeegata ku kiraabu ya Mbarara City FC mu mwaka gwa 2016 oluvannyuma lw'okusumusibwa aba akademi ya ya 'Mbarara Sports Academy' gyeyali ayigidde okuzannya omupiira. Yateeka omukono kundagaano ya myaka 4 oluvannyuma lw'okwegata ku kiraabu ya Mbarara City FC, nga mu mwaka gwa 2016, yeeyasinga okulengera akatimba mu kbiinja eky'okusatu oba giyite 'Regional League' nga yateeba ggoolo munaana. Yazannya omupiira gwe ogwali gusooka mu kibiinja eky'okubiri oba gy'oyinza okuyita 'Big League' mu mwaka gwa 2017 ng'azannyira Mbarara City FC webaali battunka ne kiraabu ya Kireka United FC. Yateeba ggoolo ye eyali esooka webaali battunka ne kiraabu ya Masavu FC mu mwezi ogw'okusatu mu mwaka gwa 2017. Ng'enaku z'omwezi 9 mu mwezi ogw'okuna, mu mwaka gwa 2017 yateebera kiraabu ye eya Mbarara City FCggoolo nnya webaali bazannya Nyamityobora FC. Yateeba ggoolo 39 mukaseera keyamala ng'azannyira kiraabu eno eya Mbarara City FC gyeyamalako emyaka enna.

### Kiraabu ya KCCA FC
Mu mwezi ogw'omukaaga mu mwaka gwa 2020, yeegata ku kiraabu ya KCCA FC gyeyateera omukono kundagaano ya myaka 3. Ng'enaku z'omwezi 3 mu mwezi ogw'ekumineebiri mu mwaka gwa 2020, yazannya omupiira gwe ogwaali gusooka ku ttiimu ya KCCA FC webaali battunka ne kiraabu ya Bright Stars FC. Yateeba ggoolo ye eyali esooka ng'ali ne K.C.C.A FC, mu mupiira, K.C.C.A FC gweyawangula ggoolo 2–1.

## Obulamu bwe
Aheebwa yazaalibwa enaku z'omwezi nga 1, mu mweiz ogw'omusanvu mu mwaka gwa 1998, mu disitulikiti y'e Kibale. Yasomera ku Kahunde Primary School, St. John Bosco Seminary Secondary School erisingaanibwa e Hoima, nga tanaba kwegata ku St. Kirigwajjo Secondary School gyeyatuulira ebibuuzo bya siniya ey'okuna (S.4). Wakati w'omwaka gwa 2014, n'ogwa 2015, Aheebwa yaweebwa ekifo mutendekero lya Mayanja Memorial Medical Training Institute gyeyatikirwa ne satifikeeti mu by'obusawo ng'era ono musawo asobola okujanjaba.
Bright Anukani

**Bright Anukani yazaalibwa ng'enaku z'omwezi** 26, mu mwezi ogw'omukaaga mu mwaka gwa 2000, nga munayuganda azannya omupiira ng'omuwuwuttanyi mu kiraabu ya  KCCA, wamu ne ttiimu y'eggwanga eya Uganda.

## Kiraabu z'azannyiddemu
Yeegata ku kiraabu ya KCCA mu kyeeya ky'omwaka gwa  2020.

## References
Mac Elvis

**Mac Elvis** (yazaalibwa era natuumibwa **Mutalya Mark Elvis**; Ogwekkuminebiri 1, 1987 - Ogwekkumi 18, 2013)), yali Muyimbi wa Uganda ow'ennyimba z'eddiini era omutunzi w'ennyimba. Yabbira mu kidiba ekiwugirwamu bweyali mu kulambula mu Dar es Salam.

## Obuto bwe n'emisomo gye
Mac Elis yazaalibwa nga 1 Ogwekkuminebiri 1987. Yafiirwa bakadde be ku myaka 6. Okuyita mu kkanisa ya Watoto Church's ministry eri bamulekwa n'abaana abateesobola, yayambibwako mu kusoma kwe. Oluvanyuma lw'okumaliriza sekendule, Elvis yagenda mu situdiyo n'esuubi nti ekirooto kye eky'okuyimba kigya kutuukirira.

## Mu kisaawe ky'okuyimba
Mac Elvis yakuzibwa ku musingi n'obuweereza bw'ekkanisa. Yalina okwagala mu kuyimba era yalikodinga n'afulumya Alubaamu ye eyasooka eya "Yo Love" mu 2009. Ne Alubaamu ye eno, yatandiika n'okulambula amasomero n'ekigendererwa eky'okubunya enjiri mu bavubuka. Alubaamu ye ey'okubiri eya, "Church boy" ya likodingibwa mu 2011. Yali akuguse mu kuwandiika ebigambo saako n'obukugu mu kukola n'okutunda ennyimba. Alubaamu eno yamuteeka ku mutendera gwa waggulu nnyo mu kisaawe ky'okuyimba. Yalondebwa emirundi ebiri mu awaadi za Olive Gospel awards ng'omuyimbi omupya era omuyimbi wa RnB asinze. Asitudde abantu abanene nga Papa San, Kirk Franklin ne Cece Winans mu ndaga zaabwe mu Kampala.

## Ennyimba ze y'ayimba

### Ennyimba

* Topowa game
* Church boy
* Mufiirako

### Alubaamu ze yakola

* Yo love, 2009
* Church boy, 2016

## Ebijuliziddwamu

## Ebijuliziddwamu eby'ebweru wa Wikipediya

* "Omuyimbi w'ennyimba z'eddini aweebwa ekitiibwa ekimusibula ekisembayo"
* "RIP: Gospel Singer Mac Elvis yafiira mu kidiba ekiwugirwamu"
Chris Evans Kaweesi

**Chris Evans** (oba muyite **Chris Evans Kaweesi**; yazaalibwa mu 1987), amanyikiddwa ennyo nga **Chris Evans**,Munayuganda muwandiisi w'annyimba, alikodinga era muyimbi. Awandiika era ayimba ennyimba kika kya Kidandali.

## Eby'okumanya ku Evans
Chris Evans y'omu ku bayimbi ba Uganda abamanyifu ennyo mu kyasa kino ekya 21. Mu Gwomusanvu 2013, BigEye.Ug, omukutu gw'ennyimba za Uganda gw'amuteeka ku lukalala *256 abayimbi ba Uganda abasinga*. Chris Evans asinga kuyimba mu lulimi oluzaaliranwa Oluganda. Bwe gwatuukira mu Gusooka 2014, yali afulumiza ennyimba kkumi omuli:
 
Mu 2015 Evans yagatta ne Rema Namakula okuwandiika, okulikodinga era n'okukola oluyimba lw'ababiri olw'atuumibwa Linda (nga mu lungereza luyitibwa "Wait"). Oliyimba luno lw'afuna awaadi "oluyimba kwa RnB olusinze" mu Awaadi ya "HiPipo Music Awards" mu 2015, ku mukolo ogw'ategekebwa ku Kampala Serena Hotel.

## Ebimukwatako
Christopher Evans Kaweesi yazaalibwa eri kitaawe **Christopher Kakooza**, omuzimbi ne **Mrs. Kakooza**, omukyala w'ewaka. Nnyina we yafa ng'akyali muwere ne kitaawe n'afa nga wa myaka 13 ku 14. Ye sasulira emisomo gye agya Pulayimale nga akola emirimu gya lejjalejja sayiti ezizimbibwa ne ku ssomero.

Yayitira waggulu nnyo mu bigezo bye eby'omutendera gwa O-Level, nga yafuna obubonero 14 mu masomo 8(ng'obubonero 8 bwe businga). Kojjawe yamuweerera mu misomo gye egy'omutendera gwa A-Level ku *St. Mary’s Boarding Secondary School, Kitende*, essomero ly'omukitundu ery'abawala n'abalenzi, mu Kajjansi, okuva ku luguudo lwa Kampala-Entebbe. Ng'ali ku Kitende, Kaweesi yasoma emisomo gya Physics, Chemistry ne Biology, wamu ne Mathematics ng'essomo ly'enyongereza.

Yeweebwa ekifo mu Ssettendekero wa Makerere University ku Sikaala ya Gavumenti ya Uganda okusoma Eby'obulimi. Yayingizibwa, n'asoma, wabula teyatikkirwa. Yasalwo okukozesa abantu beyalinako enkolagana ku Yunivasite okutongoza emirimu gye egy'okuyimba.

## Laba ne bino

* Juliana Kanyomozi
* Jose Chameleon
* Rema Namakula
* Afrigo Band

## Ebijuliziddwamu
Dunstan Nsubuga

**Dunstan Kasi Nsubuga** yali Mulabirizi w'enzikiriza y'Obukuslitaayo mu Uganda.

Nsubuga yasomera kutendekero lya Uganda Christian University. Yakakasibwa mu butongo okubeera omutukirivu atukiridde mu 1944 ate omubuuzi mu 1945. Yawereza Essaza lya Uganda okuva mu 1944 okutuuka mu 1961.Yeeyali akulira lutiko ye Namirembe okuva mu 1961 okutuuka mu 1965 webamukakasa okubeera omumyuka w'omulabirizi.

Yaweebwa ekitiibwa ky'okubeera kyali Diguli mu ng'era akuguse mu by'Eddiini okuva kutendekero lya St Paul's University mu kibuga Tokyo ekya Japan mu 1958.

## Ebijuliziddwaamu
Timothy Awany

**Timothy Dennis Awany** yazaalibwa ng'enaku z'omwezi 6 mu mwezi ogwomunaana mu mwaka gwa 1996, nga munayuganda azannya omupiira gwe ogw'esiimbi mu kiraabu ya F.C. Ashdod ne ttiimu ya Uganda ey'eggwanga ng'omuzibizi

## Kiraabu z'azannyiddemu
Awany azannyira kiraabu y'ekityongole kya gavumenti ekivinaanyizibwa ku by'emirimu gy'omu kibuga kya Kampala gyebayita Kampala Capital City Authority.

Mu mwezo ogw'omusanvu mu mwaka gwa 2019, yeegaata ku ttiimu esinganibwa mu liigi y'e Yisirayiri eyababinywera gyebayita F.C. Ashdod.

## Ng'ali ku ttiimu y'eggwanga
Awany yazannya omupiira gwe ogwali gusooka ku ttiimu ya Uganda ey'eggwanga mu mwaka gwa 2016, nga yateekebwa ne ku ttiimu eyali egenda okuzannya empaka z'ekikopo ekyetabwamu amawanga g'okusemazinga w'okulukalo lwa Afrika ez'omwaka gwa 2017.

## Ebibalo bye nga bw'azze akola
Wilberforce Kityo Luwalira

**Wilberforce Kityo Luwalira** Ssabalabiriziw'eddiini ya Anglican mu Uganda:  Abadde Ssabalabirizi w'e Namirembe okuva mu 2009.

Luwalira omulabirizi we Namirembe yazaalibwa nga 8 Ogwekkuminebiri 1958 mu Kiwenda, Disitulikiti y'e Wakiso. Yasomera ku Balitta Nursery School, Namulonge Primary School ne Kololo Secondary School. Yafuulibwa Omubuulizi nga 14 Ogwekkuminebiri 1986 era nafuuka Omusumba nga 27 Ogwekkuminogumu 1988.  

## Ebijuliziddwamu
Fresh Kid

**Fresh Kid Uganda** (amannya ge amatuufu ye; Patrick Sennyonjo) Munnayuganda alina ekitone mu kuyimba ennyimba za Raapu.

## Eby'okuyimba kwe
Maneja Francis agamba nti yeyavumbula Fresh Kid okuva mu kyalo gyeyamusanga nga ageegenya enyimba ezimu, n'amuleeta mu kibuga okuyimusa ekitone kye eky'okuyimba n'okweyongerayo mu misomo gye. Maneja Francis nga Maneja ye yali asasula ebisale by'essomero bya Fresh Kid okutuusa lwe yafuna basale okuva ewa Rajiv Ruparelia okusomera ku Kampala Parents School l, Maneja Francis yakola endagaano ne Fresh Kid wansi w'ekibiina lya De Texas Entertainment. Bazadde ba Fresh Kid balemererwa okuwatagana ne Maneja Francis olw'ebyali bigambibwa nti yalemererwa okutuukiriza obuvunanyizibwa bwe obw'ali mu Kontulakiti ekyaviirako Fresh Kid okulekulira De Texas Entertainment n'ada mu MC Events.
## Ennyimba ze

* Victim
* Good Citizen
* Kyogereko
* Tip Tap
* Sibilimu
* Bambi
* Bamuzeeyi Mukulu
* Banteeka

## Ebitakwatagana
Minisita omubeezi ow'abavubuka n'ensonga z'abaana owa Uganda Florence Nakiwala Kiyingi  yalabula Fresh Kid obutaddamu kuyimba mu budde bw'okusoma okusinzira ku teeka lya Uganda elifuga abakozi erya  ‘’tewali mutu yenna ali wansi w'emyaka 18 atekeddwa okukola’’. 

Mu Ssemateeka wa Uganda akawayiiro namba 59 clause 56 line 8 kakugira abaana abali wansi w'emyaka 18 obutakozesebwa n'ebigendererwa eby'okubafunamu ensimbi. 

Nakiwala yagamba nti Fresh Kid yali w'akutwalibwa mu kkomera ly'abaana singa yannyomoola eteeka lino.

## Laba na bino

* Olukalala lw'abayimbi ba Uganda

## Ebijuliziddwamu eby'ebweru wa Wikipediya

* Ebikwata ku Fresh Kid UG
* Fresh Kid on Profile Ability
* Fresh Kid UG at Howwebiz

## Ebijuliziddwamu
Micheal Azira

**Micheal Azira** yazaalibwa nga 22 Ogwomunaana mu 1987, nga munayugada azannya omupiira gw'ensiimbi mu kiraabu ya New Mexico United ne ttiimu ya Uganda ey'eggwanga.

## Gy'azannyira omupiira gw'ensiimbi
Azira yateeka omukono kundagaano mu kiraabu ya Charleston Battery ng'eno eri mu kibinja USL Pro mu 2012.  Yeeyateeba ggoolo ey'obuwanguzi Charleston bweyali ezannya ne Wilmington Hammerheads mu mupiira ogwali ogw'empaka za  2012 eza USL Pro. Azira yateeba ggoolo mukaaga endala bweyali ne ttiimu eno Battery mu 2013.

Azira yatwalibwa aba kiraabu ya Seattle Sounders FC  eri mu kibiinja kya Amerika ekyababinywera nga 6 Ogwokusatu, 2014. Yazannya omupiira gwe ogwali gusooka mu kibinja kya MLS bweyagibwa ku katebe nga bazannya Montréal nga 23 Ogwokusatu.

Seattle teyazza ndagaano ye buggya oluvannyuma lwa sizoni ya 2015. Azira yateekebwa kulukalala lw'abazannyi abaali bagenda okusalibwaako mu 2015 Ogwokumineebiri, nga yalondebwa aba kiraabu ya Colorado Rapids.

Azira yatundibwa aba kiraabu ya Rapids nga 8,Ogwomunaana 2018 mu kiraabu ya Montreal Impact bweyali kulukalala lw'abaalina okusalibwako omulundi ogw'okuna, nga balina okukimwayo mu 2020 oluvannyuma lw'okutekebwa ku lukalala lw'ekibinja kya MLS .

Azira yatundibwa neera mu 2019 Ogwomunaana, mu kaseera kano mu kiraabu ya  Chicago Fire. Endagaano ye ne kiraabu eno yagwaako kunkomerero ya sizoni ya 2020.

Nga 1 Ogw'okubiri ,mu 2021, Azira yateeka omukono kundagaano ne kiraabu y'ekibinja kya USL Championship gyebayita New Mexico United.

## Ku mutendera gw'ensi yonna
Azira azannyira ensi ye gyebaamuzaaliramu eya Uganda. Omutendesi Milutin Sredojević gwebasinga okumannya nga Micho, yamulonda, n'ateekebwa mu ttiimu y'abazannyi 23 abaali bagenda okuzannya empaka ezeetabwamu amawanga gw'okusemazinga wa Afrika eza 2017.

## Obulamu bwe mukutendeka
Azira yakolalo ng'omutendesi owawagulu mu akademi ya Daniel Island Soccer Academy,  ku ttiimu z'abalenzi abaali tebasusa myaka 16 wamu n'ey'abali wasi w'emyaka 18 mu kitundu kya Charleston,mu saza lya South Carolina.  Yakola ng'omumyuka w'omutendesi ku UMS-Wright mu kitundu kya Mobile, mu saza lya Alabama gyeyamala sizoni biri, ng'era yabayamba n'okuwangula ekikopo ky'eggwanga mu 2011.

## Obulamu bwe
Azira yalina ekiwandiiko ekyaali kimukirisiza ekya U.S green Card okubeera omuzannyi wa lliigi ya Amerika eyawagulu nga kino kyali kimukiriza okukola omuli ogwo.

Nga 9 Ogwekumi, mu 2021, Azira yaweebwa obutuuze bw'okubeera munaasi wa Amerika ng'era abeera mu bitundu bya  Albuquerque.

## Ebibalo bye nga bw'azze akola gy'abadde azannyira

### Mu kiraabu
Emipiira gy'azannye nga 23 Ogwokuna, mu 2022



### Ku nsi ye
Emipiira gy'azannye nga 16 Ogwomusanvu, mu 2019

## By'awangudde
**Mu kiraabu ya Charleston Battery**

* Ekikopo ky'empaka za USL Pro Championship mu 2012

; Kiraabu ya Seattle Sounders

* Empaka za U.S Open Cup mu 2014
* Ekikopo kya Supporters Shield mu 2014

## Ebijuliziddwamu

## Ewalala w'oyinza okubigya

* Micheal Azira ku kibinja kya Ameriak ekya babinywera (Major League Soccer)
* USL Pro profile
Gabriel K

**Gabriel Kakuru**, amanyikiddwa olw'obukugu bwe nga **Gabriel K**, Munnayuganda omuyimbi w'ennyimba za R&B/Soul muwandiisi w'anyimba era omusuubuzi. Alubaamu ye eyasooka eya *Done Waiting* yafulumizibwa mu Gw'okutaano 2019 ne alubaama ye ey'okubiri eya *Love Ocean* y'afulumizibwa mu Gwokubiri 2020.

## Emirimu gye
Gabriel K yegatta ku kisaawe ky'okuyimba nga omuwanisi w'entimbe eri abayimbi abalala myaka gya 2000. Oluvannyuma y'asooka n'awummuza eby'okuyimba neyegatta ku Ladiyo ne Ttivvi gyeyakolera ng'omuwereza ku Monitor FM (kati emmanyikiddwa nga  KFM) era omuwereza w'oku Ttivvi eyavaawo eya WBS ne CCTV. Yawummula obuweereza ku Ttivvi ne ladiyo n'asalawo okuteeka sente mu kukuba obulango ku bipande bwaguuga mu ttundutundu lya East African region.  Yaddayo mu kuyimba ne alubaamu ye eyasooka eya *Done Waiting* mu 2018.

Alubaamu ye ey'okubiri eyatuumibwa *Love Ocean* yafulumizibwa mu Gwokubiri 2020. Ekivvulu kye eky'olutabaalo ekyali kitegekeddwa mu Gwokusatu n'Ogwokuna okutuumbula alubaamu ze zombi kyasazibwamu olw'omuggalo ogw'ava ku kirwadde ki lumiima mawuggwe ekya COVID-19 pandemic. Oluvanyuma yakola ekivulu ekyaali ku kitimbagano eky'atuumibwa We Just Want Love concert era n'ayimba ennyimba ze zonna ezaali ku alubaamu ze zombi.

Gabriel K yazuulwa aba Aflik TV eya mu sayininga mu kifo kye ky'eyasooka okuzannya mu filimu z'ebinayijeriya  (Nollywood).

## Ennyimba ze y'ayimba

## Ebijuliziddwamu
Sam Gombya

**Sam Gombya** Munnayuganda, omuyimbi, muweereza w'aku leediyo  era omulwanirizi w'enkyukyuka mu bulamu obwa bw'abantu. Yeetaba mu kakuyege w'okulwanyisa taaba. Mufumbo eri muyimbi munne Sophie Gombya.

## Obuto bwe n'emisomo gye
Sam Gombya yasomerako ku Nabagereka Primary School oluvannyuma nadda ku Seven Hills Secondary School. Muweereza ku leediyo ya Dembe Fm mu Kampala.

## Emirimu gye egy'okuyimba
Sam Gombya ayimba mu ddoboozi lya bass. Amanyikiddwa ennyo ku lw'oluyimba lwe olwa "Sebo Muko", lwe yayimba ne mukyalawe. Alina entambi z'ennyimba mukaaga ze yayimba ne mukyalawe.

## Ennyimba ze

### Ennyimba

* Sebo Muko
* Lujja Lumu

### Alubaamu ze yayimba ne Sophie Gombya

* Nkwesize Mu Bbuba

## Ebijuliziddwa

## Ebijuliziddwa eby'ebweru wa Wikipediya

* "Abaagalana ba mu sanyusa"
Hamis Kiiza

**Hamis "Diego" Kiiza**  nga yazaalibwa enaku z'omwezi nga 10 mu mwezi ogw'ekumineebiri mu mwaka gwa1990 munayuganda azannya omupiira gw'ensiimbi mu kiraabu ya  Kagera Sugar FC mu liigi ya Tanzania eyawagulu

## By'awangudde ng'omuntu

* Omuzannyi wa Uganda eyasinga mu mwaka gwa 2011 ng'ali ne kiraabu ya URA FC
* Eyasinga okulengera akatimba mu liigi ya Uganda eyawagulu mu sizoni ya 2010/11 ne kiraabu ya  URA FC.
* Eyasinga okuteeba ng'ali mukiraabu ya Young African FC e Tanzania mu liigi ya Vodacom Premier League 2011/12.
* Yawangula ekikopo ekyetabwamu kiraabu okuva mu mawanga g'omubuvanjuba ne masekati ga Afrika 'CECAFA Club Winner', ng'ate yeeyasinga okulengera akatimba ne kiraabu ya Young African FC mu mwaka gwa  2012.
* Hamis Kiiza ng'ali ne kiraabu ya Simba S.Cmu sizoni y'e Tanzania eya 2015 ne 2016 yazannya emipiira 30 n'ateeba ggoolo 24 nga 19 ziri mu liigi ate, 5 mu mpaka za FA Cup, yeeyasinga okulengera akatimba mu mpaka zonna ng'ate yakwata kyakubiri mu liigi ya  Vodacom Premier League

## Ku mutendera gw'ensi
Diego yazannya omupiira gwe ogwali gusooka ku ttiimu y'eggwanga gyebayita 'Cranes' ng'etendekebwa Bobby Williamson  mu mwaka gwa 2011 mu mwezi ogw'okutaano bweyali ayitiddwa okuzannyira ttiimu y'abali wansi w'emyaka 23 eyali egenda okuzannya Tanzania mu mupiira ogw'okusunsula abaali bagenda okwetaba mu mizannyo egibeeramu amawanga g'okulukalo lwa Afrika oba giyite 'All Africa Games'. Yasasula obwesige bwebamusaamu ng'ateeba ggoolo 3 mu mipiira 2 games gyebasisinka Tanzania, era n'ayamba ttiimu ye okugenda ku mwetoloolo ogwali guddako gyebasisinkanira eggwanga lya Kenya. Oluvannyuma lw'okwolessa omutindo mu ttiimu y'abali wansi w'emyaka 23, yasumusibwa okugenda okuzannyira ttiimu y'eggwanga enkulu eyali egenda okuzannya Guinea-Bissau mu mupiira ogwali ogusalawo mu z'okusunsula ng'enaku z'omwezi 4 mu mwezi ogw'omukaaga mu mwaka gwa 2011 eyali agenda okukiika mu kikopo eky'etabwamu amawanga g'okulukalo lwa Afrika eky'omwaka gwa 2012 .

* Empaka ez'etabibwamu abazannyi abagucangira ewaka oba CHAN Africa Championships mu ggwanga lya Sudan mu mwaka gwa  2011.
* Okusunsula abagenda okwetaba mu kikopo ekyetabwamu amawanga g'okulukalo lwa Afrika okuva mu mwaka gwa 2011 ng'ali ne ttiimu y'eggwanga enkulu.
* Abadde ku ttiimu y'eggwanga enkulu okuviira ddala mu mwaka gwa 2011.
* Azannyidde ttiimu y'eggwanga ey'abali wansi w'emyaka 23 eyeetaba mu mizannyo gya 'All Africa games' mu mwaka gwa 2011 ezaali mu ggwanga ly'e Mozambique.
* Yaliko ku ttiimu y'eggwanga ey'abali wansi w'emyaka 23 eyazannya ez'okusunsula abaali bagenda mu muzannyo gya Olympics mu mwaka gwa 2011
Oliver Acii

**Oliver M. Acii** (yazaalibwa 24 Ogw'okutaano 1970) muddusi wa Uganda eyawummula.

Yavuganya mu mmita 60 mu mpaka z’ensi yonna ez’omunda mu 1987, ne mu mmita eze 200 ne mmita 4 x 100 eza relay mu mizannyo gya Olympics egya 1988, kyokka teyatuuka ku lawundi esembayo mu mpaka zombi.

Ebiseera bye ebisinga obulungi bya sikonda 11.30 mu mmita 100, bye yatuukako mu Ogusooka 1990 mu mpaka za Commonwealth mu 1990 e Auckland ; ne sikonda 23.49 mu mmita 200, ezaatuukibwako mu mizannyo gya Afrika yonna egyali mu 1987 e Nairobi . 

## Ebijulizidwa
Mercyline Chelangat

**Mercyline Chelangat** (yazaalibwa nga 17 Ogwekkuminebiri 1997) Munnayugandamuddusi wa mbiro mpanvu. Yavuganya mu misinde gy'abakyala egy'ensi yonna mu 2017 mu mmita 10,000. Mu 2018, yavuganya mu mpaka z'abakyala ba bbingwa egya 2018 African Cross Country Championships egyali mu Chlef, Algeria.

Mu gwomukaaga 2021, yayitamu okukiikirira Uganda mu mpaka za Olympics wa 2020.

## Ebijuliziddwa

## Emikutu gya yintaneeti
David Lutalo

**David Lutalo** (yazaalibwa nga 8 Ogwokusatu 1986), muyimbi wa Uganda, era musanyusa okuva mu East Africa, yatutumuka emyaka kkumi emabega n'oluyimba lwe olw'akyaka olwa Kapapaala mu 2008, nga lw'afulumizibwa okuva mu situdiyo ye eya "Da Hares". Yatandika okulikodinga ennyimba mu 2008 era nga alina ennyimba eziwerako mu mannya ge era n'endala z'ayimbye n'abalala nga Eddy Kenzo, Bebe Cool ne Goodlyfe Crew, Solid Star.

Lutalo abanyikiddwa mu bawagizi b'ennyimba mu Uganda olw'enneyisa ye, eddoboozi ery'akawoowo, ebimufudde omwagalwa w'abangi mu kyalo ne mu kibuga. Awereddwa ekitiibwa mu bifo ebimu nga omuyimbi wa Uganda ow'omwaka mu 2014. Mu 2013, Lutalo yegatta ku Mowzey Radio ne Weasle ab'ekibiina kya Goodlyfe n'ebafulumya oluyimba lwa Hellena. Mu 2014, yayimba oluyimba n'omuyimbi omuto Maro, Mubbi bubi. David Lutalo yafulumya vidiyo y'oluyimba lwa "Kabisi Ka Ndagala".  Mu Gusooka 2016, yawangula awaadi y'omuyimbi omusajja asinze n'omuyimbi w'omwaka ku mukolo gwa HiPipo Music Awards.

## Obuto bwe n'emisomo gye

David Lutalo, yazaalibwa Luggya Robinson (kitaawe) ne Mastula Nassazi (maamawe) Disitulikiti y'e Luweero era nga amanyikiddwa olw'okuyimba mu lulimi Oluganda, olulimi Oluswayiri n'akatonotono mu lulimi Olungereza. Yasomera ku masomero agawerako nga Kikunyu Primary school, Balitta Lwogi Primary School gy'eyakolera ebigezo bye eby'akamalirizo ebya Primary Leaving Examination (PLE), oluvanyuma yegatta ku Kasana Town Academy Luwero mu misomo gye egya siniya ey'okuna nga yafuna satifikeeti ya Uganda Certificate of Education (UCE), era oluvanyuma David yagenda ku Busisa Grammar mu misomo gye egy'omutendera gwa A-Level gyeyakomya mu makatti era n'ava mu somero nga tamaliriza.

## Ennyimba ze y'ayimba

* Kapaapala
* Gyetugenda
* Yamba
* Magumba
* Manya
* I love you
* Pretty
* So Nice
* Kwasa
* Eat zote
* Mile
* Akantu
* Nakusiima
* Onsanula
* Tugende
* Ensi
* Silivia
* Awo
* Tokutula
* Am in Love
* Kabisi Ka Ndagala
* Mboona
* Yankutudde

## Laba na bino

* Olukalala lw'abayimbi ba Uganda

## Ebijuliziddwamu

## Early life and education background

David Lutalo, yazaalibwa omwaami Luggya Robinson (taata) n'omukyaal Mastula Nassazi (maama) mu disitulikiti y’e Luweero . Lutalo manyikiddwa nnyo nnyo  olw’okuyimba obulungi ennyinba ez'omukwaano ezikwaata ennyobana Uganda Omubabiro era nga atera okuyimbaennyimba zino  mululimi Oluganda, olulimi Oluswaayiri, n’olulimi Olungereza. Yasomera mu masomero amangi, nga kuno kuliko Kikunyu Primary school ne Balitta Lwogi Primary School gyeyatuulira ekibiina eky'omusanvu  nakola ebigezo bye  ebya Primary Leaving Examination (PLE), oluvannyuma n’agenda ku Kasana Town Academy e Luwero okusoma siniya, era gye yafunira Uganda Certificate of Education (UCE), bweyava eyo, Lutalo yegatta ku ssomero lya Grammar mu district y'e Busoga okusoma A-Level gyatasobola kumaliriza olw'ebizibu ebiteewalika.